**Anlaşma Memorandumu**

**Giriş**

Bütün dünyanın ümumi sərvəti olan meşələr bəşəriyyətin rifahı və xoşbəxtliyi, bioloji müxtəlifliyin qorunması, iqlim dəyişikliyinə uyğunlaşma, enerji, su və ərzaq təhlükəsizliyi kimi bir çox məsələlərdə mühüm rol oynayır. 2015-ci ildə Birləşmiş Millətlər Təşkilatının Baş Assambleyası tərəfindən qəbul edilmiş “2030: Davamlı inkişaf hədəfləri”nə nail olmaq üçün meşələr əsas sahələrdən biridir.

2017-ci ildə qəbul edilmiş “Birləşmiş Millətlər Təşkilatının 2017-2030-cu illərdə Meşələr üzrə Strateji Planlar” və “Qlobal Meşə Hədəfləri" sürətli inkişaf hədəflərinə çatmaq üçün meşələr və meşə təsərrüfatı üçün bir yol xəritəsi təyin etdi.

Bu məqsədlərə nail olmaq üçün dövlət, özəl sektor, akademik dairələr və qeyri-hökumət təşkilatları daxil olmaqla, bütün sahələr arasında milli və beynəlxalq səviyyədə ortaq anlaşma və əməkdaşlıq tələb olunur. Digər tərəfdən, bütün səviyyələrdə, bütün fəaliyyətlərdə əsas rol oynayan insandır.

Bu çərçivədə meşəçiliklə əlaqədar iki əhəmiyyətli təşkilat olan TÜRKİYƏ Orman Mühendisleri Odası ilə AZƏRBAYCAN Təbii Sərvətlər və Ekologiya İşçiləri Həmkarlar İttifaqı Respublika Komitəsi aşağıda müəyyən edilən məsələlər çərçivəsində əməkdaşlıq etmək üçün bu razılaşma memorandumunu imzaladılar.

Maddə 1: Məqsəd:

# Anlaşma Memorandumunun məqsədi TÜRKİYƏ Orman Mühendisleri Odası ilə AZƏRBAYCAN Təbii Sərvətlər və Ekologiya İşçiləri Həmkarlar İttifaqı Respublika Komitəsi arasında qurulacaq əməkdaşlığın prinsipləri və prosedurlarını müəyyən etməkdir.

# Maddə 2: Miqyas:

# Memorandum bu mətndə olan məsələləri əhatə edir. Tərəflərin istəyi ilə memoranduma yeni şərtlər əlavə edilə bilər.

# Maddə 3: Əməkdaşlıq ediləcək məsələlər:

# Tərəflər aşağıdakı məsələlər üzrə əməkdaşlıq etmək barədə razılığa gəldi:

# a) davamlı inkişaf məqsədləri ;

# b) qlobal meşə hədəfləri ;

# c) torpaqların davamlı idarə edilməsi ;

# d) meşələrin davamlı idarə edilməsi ;

# e) tərəflərin üzvləri arasında tələbə mübadiləsi, staj və iş axtarışının dəstəklənməsi ;

# f) iş yerinin təhlükəsizliyi və sağlamlığı ;

# g) kənd təsərrüfatı və meşə təsərrüfatı ilə bağlı milli və beynəlxalq məsələlərdə birgə və ya ayrı-ayrılıqda iştirak etmək ;

# h) üzvlərin öz adından və hesabından göstərdikləri fəaliyyəti dəstəkləmək ;

# i) tərəflər tərəfindən razılaşdırılmış digər məsələlər.

# Maddə 4: Əməkdaşlıq formaları:

# Tərəflər aşağıda göstərilən bir və ya daha çox formada əməkdaşlıq edə bilərlər:

# a) Birgə görüşlər, seminarlar, konfranslar, simpoziumlar, mətbuat konfransları və s. tədbirlər təşkil etmək ;

# b) tərəflərdən birinin təşkil etdiyi tədbirlərdə iştirak etmək və lazım olduqda bir-birini təmsil etmək ;

# c) birgə və ya ayrı-ayrı layihələr hazırlamaq, tərəflərdən birinin hazırladığı layihələrə ortaq olmaq ;

# d) Avropa Komissiyası, Dünya Bankı, Qlobal Ətraf Mühit Agentliyi (GEF), Avropa Ətraf Mühit Agentliyi, Səfirliklər və s. beynəlxalq təşkilatlara və fondlara birgə layihələr təqdim etmək ;

# e) Kənd Təsərrüfatı və Meşə Nazirliyi, Sənaye və Texnologiya Nazirliyi, Mədəniyyət və Turizm Nazirliyi, İnkişaf Agentlikləri, TİKA, , KOSGEB kimi milli təşkilatlara və fondlara birgə layihə təqdim etmək və onları icra etmək ;

# f) rəqəmsal media və digər platformalarda nəşr, hesabat və sənədləri birlikdə hazırlamaq ;

# g) müxtəlif adlarla milli və beynəlxalq platformaların yaradılması, əməkdaşlıq etmək, ortaqlıq etmək ;

# h) tərəflərlə razılaşdırılmaq şərtilə burada qeyd olunmayan hər hansı bir mövzuda və məsələlərdə əməkdaşlıq etmək.

Maddə 5: Tərəflərin vəzifələri:

Bu anlaşma memorandumu qarşılıqlı yaxşı niyyət çərçivəsində hazırlanmışdır. Anlaşma tərəflərin hər hansı birinə hüquqi və iqtisadi məsuliyyət gətirmir. Hər bir tərəf öz qanunvericiliyinə və məsuliyyətlərinə riayət etməkdən məsuldur.

Tərəflər bu əməkdaşlığı elan etmək və onun davamlılığını təmin etmək üçün yaxşı niyyət prinsipləri çərçivəsində cəhd göstərməyi öhdələrinə götürürlər.

Maddə 6: Mübahisələrin həlli:

Bu anlaşma memorandumu çərçivəsində bir anlaşılmazlıq olduğu halda yaxşı niyyətlər çərçivəsində həll yolu axtarılacaq. Bir layihə və ya fəaliyyət çərçivəsində əməkdaşlıq edilərsə hər bir fəaliyyət müstəqil şəkildə icra ediləcəkdir.

Maddə 7: Xitam:

Tərəflər bu müqaviləni istənilən vaxt digər tərəfə yazılı şəkildə bildirdikdən sonra ləğv edə bilərlər. Yazılı mətn və ya elektron poçtun alınmasından sonra xitam verilmiş sayılır.

Maddə 8:

Anlaşma Memorandumu imzalanma tarixindən qüvvəyə minir. Xitam verilmədiyi təqdirdə qüvvədə qalır.

8 maddədən ibarət olan bu Anlaşma Memorandumu 3 dekabr 2018-ci ildə Antalyada imzalanıb.

|  |  |
| --- | --- |
|  |  |
| **Hasan TÜRKYILMAZ****Genel Başkan****Orman Mühendisleri Odası** | **Telman Nəsirulla oğlu Quliyev****Respublika Komitəsinin sədri** **Təbii Sərvətlər və Ekologiya İşçiləri Həmkarlar İttifaqı**  |